Messadi pertuccont la revisiun parziala dalla lescha da pumpiers dalla vischnaunca Ilanz/Glion

Preziau president dil parlament

Stimadas parlamentarias, stimai parlamentaris

Cun l'adattaziun dalla schulda – ch'ei reglada ell'ordinaziun davart il survetsch da pumpiers dalla vischnaunca Ilanz/Glion (ordinaziun da pumpiers, Odp, LIG 42.11) – eis ei vegniu constatau ch'ina revisiun parziala dalla lescha da pumpiers dalla vischnaunca Ilanz/Glion (lescha da pumpiers, Ldp, LIG 42.1) ei necessaria. Quei per motivs da divergenzas denter la lescha e l'ordinaziun. L'adattaziun dalla lescha pertucca cunzun l'organisaziun e l'elecziun dil commando da pumpiers. Per reglar quels dus puncts suttametta la suprastonza communala al parlament communal ina revisiun parziala dalla lescha da pumpiers.

Explicaziuns davart ils artechels da lescha

Art. 9

Las indicaziuns als singuls artechels dalla lescha ein munglusas resp. renvieschan buc ad ils artechels e las alineas correctas ella lescha da pumpiers.

Art. 10

Las singulas funcziuns vegnan numnadas e las responsabladads resp. cumpetenzas regladas dapi che l'ordinaziun da pumpiers ei entrada en vigur igl 1. da mars 2014. Ella lescha da pumpiers vegn denton la cumpetenza pertuccont l'elecziun resp. l'occupaziun da quellas funcziuns reglada. Cun adattar las stipulaziuns legalas vegn quella cumpetenza attribuida alla direcziun.

La dislocaziun e relaschada da persunas che prestan survetsch succeda gia oz entras il commando da pumpiers. Perquei vegn la cumpetenza reglada da niev.

L'indicaziun agl art. 6 al. 4 ei fallida resp. renviescha ad in alinea che maunca ella lescha da pumpiers.

Art. 12

Cun la revisiun parziala dall'ordinaziun da pumpiers per igl 1. da schaner 2024 ei la cumposiziun dil commando da pumpiers vegnida reglada sin scalem dall'ordinaziun. Il commando da pumpiers secumpona dallas suandontas persunas: cumandant da pumpiers, vicecumandant, caus da partiziun e furier. Quella cumposiziun corrispunda alla practica. Las stipulaziuns ella lescha corrispundan buc alla cumposiziun effectiva. Era en vesta ad eventualas midadas ni adattaziuns futuras dalla cumposiziun dil commando da pumpiers eis ei raschuneivel da reglar quei sin scalem dall'ordinaziun. Aschia san midadas vegnir decididas dalla suprastonza communala.

Revisiun parziala dalla lescha da pumpiers

Art. 9 Suprastonza communala

2 Ella ha oravontut las suandontas cumpetenzas:

…

b. decider davart la liberaziun dall'obligaziun da far pumpiers tenor art. 6 al. 2 al. 3 sco era dil survetsch activ tenor art. 7 al. 3 al. 2 da questa lescha;

…

Art. 10 Direcziun

1 La direcziun ha oravontut las suandontas incumbensas:

…

b. eleger ils caus da partiziun, ils officiers, ils responsabels dil fatg, il furier ed il schef da material;

c. decider davart la liberaziun dall'obligaziun da far pumpiers tenor art. 6 al. 3 al. 4 da questa lescha;

d. dislocar e relaschar persunas che prestan survetsch activ;

Art. 12 Commando da pumpiers ed organisaziun

1 Dil commando da pumpiers fan part il cumandant, il vicecumandant, ils menaders da squadra, ils officiers sco era il furier ed il schef da material. L'ordinaziun reglescha la cumposiziun dil commando da pumpiers.

3 Il commando da pumpiers ha oravontut las suandontas incumbensas:

a. eleger ils caus da material ed ils meinagruppa;

b. dislocar e relaschar persunas che prestan survetsch activ.

Propostas

Sin fundament dallas explicaziuns precedentas propona la suprastonza communala al parlament:

d'entrar ella damonda;

d'approbar la revisiun parziala dalla lescha da pumpiers dalla vischnaunca dad llanz/Glion.

	Ilanz/Glion, ils 6 da fevrer 2024	Suprastonza communala Ilanz/Glion

2

1